rlitschk/wikidir huggingface dataset:
Dr Günter Grass (* 16. Oktober 1927 z Danzig-Langfuhr, Freie Stadt Danzig als Günter Wilhelm Graß; † 13. April 2015 z Lübeck) isch e dütsche Schriftsteller, Bildhauer, Mooler und Grafiker gsi. Dr Grass isch e Mitgliid vo dr Gruppe 47 gsi und gältet as äine vo de bedütendste dütschsproochige Autore vo dr Noochchriegszit. Im Joor 1999 het er dr Nobelbriis für Litratuur übercho. Dr Grass isch z Danzig ufgwaggse. Im Zweite Wältchrieg het er sich mit fufzääni freiwillig zur Wehrmacht gmäldet. 1944 isch er zur 10. SS-Panzer-Division „Frundsberg“ vo dr Waffen-SS gange. Er isch am 20. April 1945 verwundet worde und vom 8. Mai 1945 bis zum 24. April 1946 in amerikanischer Chriegsgfangeschaft gsi. 1947/1948 het er e Leer bim ene Stäimetz z Düsseldorf gmacht. Denn het er vo 1948 bis 1952 an dr Kunstakademii Düsseldorf Grafik und Bildhauerei studiert. Vo 1953 bis 1956 isch er e Schüeler vom Bildhauer Karl Hartung an dr Hochschuel für Bildendi Künst z Berlin gsi. Er het sini erste Gedicht gschriibe und Libretti für Ballett. 1954 het er d Schwyzer Ballettdänzere, wo-n-er z Länzbrg kenne glehrt het, ghirote. Bis aafangs 1960 het er denn mit siner Frau Anna z Bariis gläbt, won er Die
D Han-Dünastii (chinesisch 漢朝 / 汉朝 Hàn cháo) het s Kaiserriich China vo 206 v. d. Z. bis 220 n. d. Z. regiert. Mä underschäidet zwüsche dr Perioode vo de Früeje Han (202 v. d. Z. bis 6/9 n. d. Z.) und vo de Spoote Han (23/25–220 n. d. Z.). Zwüscheninne het dr Wang Mang regiert. Am Ändi vom 3. Joorhundert v. d. Z. het s meereri Buurerevolte gee gege d Qin-Dünastii, wo s Volk brutal behandlet het. Dr Beamti Liu Bang isch äine vo de Aafüerer vom Ufstand gsi und het sich noch em Sturz vo de Qin zum Herrscher ufgschwunge. D Han häi Reforme iigfüert, dr Aadel abgschafft und s Riich zentralisiert. Si häi 111 v. d. Z. Kanton erooberet und denn au d Dian z Yunnan underworfe. S Land het e kulturelli und wirtschaftligi Blüetezit erläbt. D Leere vom Konfuzius si staatlig anerkennt worde, au wenn dr Daoismus immer no dominiert het, und dr Buddhismus, wo us Indie cho isch, het sich z China afo usbräite. Die Früeji Han-Dynastii isch vo dr Familie Wang gstürzt worde. D Käiserin, wo e Wang gsi isch, het iirem Növöö Wang Mang d Regierig überloo und dä het sich im Joor
Morfeem isch e Begriff us dr Wortleer. Morfeem si as die chliinste sproochlige Äinhäite definiert, won e Bedütig oder grammatischi Funkzioon häi. Zum Bischbil isch s Wort Chinder us zwäi Morfeem ufbaut: {chind}{-er}; dodrbii isch {chind} dr Wortkärn mit dr Bedütig ‚e nid erwaggsnige Mensch‘ und {-er} isch d Ändig mit dr Funkzioon ‚Meerzaal‘, [Plural]. S Wort wälder, 〈Wäl·der〉 /'ʋæl.d̥ər/, cha ebefalls in zwäi Wortdäil iidäilt wärde: {wäld}{-er}. Dodrbii chunnt s Morfeem, wo dr Wortkärn usmacht, in zwäi verschiidene Forme vor, sogenannti Morf: {wald} und {wäld} für [Singular] bzw. [Plural]. E Morfeem het uf dr Site vom Inhalt immer e Bedütig oder grammatischi Funkzioon. Es cha uf dr Site vom Usdruck äntwääder immer in dr gliiche Form daargstellt wärde (vgl. „Chind“), oder aber au meereri Forme haa (vgl. „Wald – Wäld“ oder [Plural]: {-e, -er, -s, …}).
D Dilma Vana Rousseff (* 14. Dezember 1947 z Belo Horizonte, Minas Gerais) isch e brasilianischi Politikerin. Vom 1. Jänner 2011 bis 31. August 2016 isch si Staatsbresidäntin gsi. Si isch e Gründigsmitgliid vo dr brasilianische Arbeiterpartei Partido dos Trabalhadores gsi. 2010 isch si zur Staatsbresidäntin gwehlt worde. Am 26. Oktober 2014 isch si widergwehlt worde. Wel ere Verstöss bi de Füerig vo de Staatsfinanze vorgworfe worde si, isch si am 12. Mai 2016 vo ihrem Amt suspendiert worde. Am 31. August 2016 het de Senat mit de notwendige Zwei-Drittel-Mehheit endgültig für ihri Absetzig gstumme. In de brasilianische Medie und sogar in offizielle Communique wird d Dilma Rousseff vilmol nume „Dilma“ gnennt. Vor- oder Spitznäme z bruuche für Persönlichkeite isch z Brasilie üblig, au iirem Amtsvorgänger Lula da Silva het mä hüfig nume „Lula“ gsait. Commons: Dilma Rousseff – Sammlig vo Multimediadateie Offizielli Syte vo dr brasilianische Präsidentschaft (portugiesisch) Wahlkampfsyte vo dr Dilma Rousseff (portugiesisch) Normdate: GND: 1025989244 | LCCN: no2011076633 | SUDOC/IdRef: 164265562 | VIAF: 160304341
Südostasie isch e Däil vom asiatische Kontinänt und umfasst d Länder, wo sich östlig vo Indie und südlig vo China befinde. D Regioon wird iidäilt in s südostasiatische Festland (Hinderindischi Halbinsle) und s insulare Südostasie (Malaiisch Archipel), wo Indonesie, d Andamane und Nikobare, d Filippine, Brunei, Osttimor und Däil vo Malaysia umfasst. Country Comparison :: Area. CIA World Factbook. Abgrüeft am 12. September 2009. Table A.1. Total Population by Sex in 2009 and Sex Ratio by Country In 2009 (Medium Variant). Population Division of the Department of Economic and Social Affairs of the United Nations Secretariat. Abgrüeft am 12. September 2009. Country Comparison :: GDP. CIA World Factbook. Abgrüeft am 12. Februar 2010. : Statistics Singapore - Population (Mid Year Estimates) & Land Area. 2009 Reginald le May: Südostasien. Das Erbe Indiens. Züri, 1967 Mary Somers Heidhues: Southeast Asia - A concise history. London, 2001 Bernhard Dahm, Roderich Ptak: Südostasien Handbuch - Geschichte, Gesellschaft, Politik, Wirtschaft, Kultur. Münche, 1999 Hans-Dieter Kubitscheck: Südostasien - Völker und Kulturen. Berlin, 1984 Johannes Glembek: "Einblicke nach Südostasien". Trier, 1995 Fritz Schulze/Holger Wernk (Hrsg.): Islam und Staat in den Ländern Südostasiens, Harrassowitz, Wiesbade 2010 ISBN 978-3-447-06408-8 Commons: Südostasien – Sammlig vo Multimediadateie Berkley Library: Southeast
D Gschicht vo der Musik isch sehr alt. Zum Bischpiel spiilet die australische Uriiwohner, d Aboriginees, siit Urziite s "Didgeridoo", es Blosinschtrumänt us Holz. D Ziittafele do beginnt erscht im Mittelalter und fokussiert sich vor allem uffs Abendland. D Troubadoure und Minnesänger vom Mittelalter händ nebscht em Singe vielfach auch scho Inschtrument gschpiilt. D Theme sind vor allem d Ritterlichkeit und d Liebi gsii. Au d Kirchemusik mit Orgel het s bereits geh. 1685: In der Ziit vom Barock isch der Johann Sebastian Bach gebore, er het die mehrschtimmigi Komposition meischterlich beherrscht. Der Wolfgang Amadeus Mozart isch 1756 gebore. Er het die klassischi Musik massgeblich prägt. 1887 isch die erschti Schallplatte (hütigi Form: CD) uf e Markt choo, was em Musikschaffe Uuftrieb verliehe het. Um 1900 isch in de USA der Ur-Jazz erfunde worde. Do druus sind schpäter zahlriichi neui Schtilrichtige entschtande. 1923 isch die erschti Radio-Sendig uusgschtrahlt worde, ebefalls guet für d Musik-Verbreitig. In de 1920er Jahr isch in de USA bii de Afro-Amerikaner der Ur-Blues entschtande Uus em Blues het sich in de USA in de 1950er Jahr der Rock ’n’ Roll entwicklet Anfangs von de 1960er Jahr sind die legendäre The Beatles berüehmt worde 1970 isch der
Hoochchinesisch oder Mandarin isch die offizielli Sprooch in dr Volksrepublik China, in dr Republik China und z Singapur und wird vo mee as 845 Millioone Mensche as Muetersprooch gschwätzt. Es isch d Muetersprooch vo mee Lüt as jeedi anderi. Das isch zum ene groosse Däil s Resultat drvo, ass d Regierige uf em Festland wie au z Taiwan Hoochchinesisch as Standardsprooch vom Chinesische duurezusetze. Die offizielli „Definizioon“ vo dr allgemäine Hoochsprooch isch: „D Usprooch vo Peking als Standardussprooch, d Sprooch vo de nördlige Regionalsprooche as Standardsprooche, d Grammatik us de vorbildlige modärne báihuàwén-Wärk as Standardgrammatik.“ Au wie s Chinesische gschriibe wird isch witgehend normiert. Die chinesischi Schriftsprooch häisst báihuàwén 白话文/白話文 (öbbe: Alldaagsschrift), und basiert, anders as die klassischi Schriftsprooch wényánwén 文言文 (öbbe: Literatuurschrift), uf dr modärne Umgangssprooch. Früener häi Teggst in dr klassische Schriftsprooch, ere Sprooch, wo sich ganz vo dr gschwätzte Sprooch entfärnt gha het, s höggste Brestiisch in dr Gsellschaft ghaa. D báihuàwén het sich as primääri Schriftsprooch erst noch em Sturz vo dr Qing-Dünastii am Aafang vom 20. Joorhundert duuregsetzt as Folg vo de gsellschaftlige Umwälzige in dr Beweegig vom Vierte Mai, und die dradizionelli Diglossii in dr chinesische Gsellschaft isch verschwunde. Näben em Hoochchinesische git s
Die kantonesischi Sprooch (vereifachti Schriftzeiche: 广东话, traditionelli Schriftzeiche: 廣東話; kant. Gwóngdūngwah; hoochchinesisch Guǎngdōnghuà) oder Yue (trad. 粵語, ver. 粤语; kant. Yuhtyúh, hoochch. Yuèyǔ) isch e chinesischi Sprooch, wo vor allem im Süde vo China z Guangxi, Wuzhou und in groosse Däil vo dr Browinz Guangdong (au Kanton, drum kantonesisch) gschwätzt wird. En Usnaam bildet d Sonderwirtschaftszone Shenzhen. Dört het s e Hufe Zuewanderer us de südöstlige Däil vo China und die mäiste Lüt schwätze Mandarin (Hoochchinesisch). In de bäide Sonderverwaltigszoone Hongkong und Macau schwätzt mä ebefalls kantonesisch. Kantonesisch wird au vom e Däil vo de usgwanderete chinesische Minderhäite z Singapur, Malaysia und Vietnam gschwätzt. S Kantonesisch underschäidet sich im Wortschatz, im Lutsisteem und in dr Grammatik vom Hoochchinesisch. Es het zem Biispil nüün verschiideni Döön, s Hoochchinesisch aber nume vier. En witere Underschiid isch dee, ass Silbe am Schluss chönne e Verschlusslut haa (z. B. Sun Yat-sen - uff Hoochchinesisch Sūn Yìxiān, Pak Choi - Hoochchinesisch báicài). De Unterschid zwüsche em Kantonesisch und em Hoochchinesisch isch öbe verglychbar mit em Unterschid zwüsche de verschiidne romanische oder germanische Spraache. Sprächer vum Hoochchinesische oder ere andre chinesische Spraach, chönne s Kantonesisch so au nit äifach eso verstaa. Für zum s Kantonesische in
D Zhou-Dünastii (chin. 周朝, Zhōu Cháo) isch e chinesischi Herrscherdünastii gsi, wo in e westligi Dünastii mit dr Hauptstadt Zongzhou/Hao (öbbe 1122/1045–770 v. d. Z.) und in e östligi Dünastii mit dr Hauptstadt Chengzhou bi Luoyang (770–256 v. d. Z.) iidäilt wird. D Drennlinie isch en Iifall vo Nomaade, wo 771 dr Köönig You döödet und d Hauptstadt blünderet häi. Ws het au no e nördligi Zhou-Dünastii gee, wo mer e au Bei-Zhou säit. Si het vo 557–581 as e churzlääbigi Noochfolger-Dünastii s Tabgatsch-Riich regiert. Der letzti Yin-Köönig Zhouxin (1154–1122 v. d. Z.) isch e Türann gsi. Er het dr Zhou-Herzog Chang (postum: Wen Wang, Zhōu Wén Wáng 周文王) iigsperrt und noch däm sim Dood het dr Soon vom Chang, dr Fa, in dr Schlacht vo Muye dr Köönig Zhouxin gschlaage, dä het Sälbstmord begange, und dr Herzog Fa isch zum König Wu (reg. 1122–1117 v. d. Z.) worde. D Herrschaft vo de Zhou isch unsicher bliibe. Barbare häi s Riich vo Usse aagriffe und die Aadlige häi sich vo Inne gege d Zhou-Köönig erhoobe. Dr Köönig Mu (1001–946 v. d. Z.) het s Stroofrächt reformiert und si Riich vergröösseret. Sini Noochfolger, dr Li (878–827), dr Xuan (827–782) und dr
D Yuan-Dynastie (chin. 元朝, yuán cháo, W.-G. yüan ch'ao) isch dr chinesisch Naame vom mongolische Kaiserhuus (mong.: Dai Ön Yeke Mongghul Ulus), wo vo 1279 bis 1368 über China regiert het. 1215 het dr Dschingis Khan die nordchinesischi Hauptstadt Peking erooberet het aber uf en Erooberig vo China verzichdet. Erst dr Kublai Khan, im Dschingis Khan si Änkel, het 1264 Peking zu siner Hauptstadt gmacht und 1271 d Dünastii broklamiert. Dr Kampf um China isch no witergange. 1276 het Hangzhou, d Hauptstadt vo dr Song-Dünastii, kapituliert und 1279 häi die letschte Aahänger vom chinesische Kaiser gege d Mongole e Niiderlaag erlitte. D Yuang-Dünastii het aber kä wirkligi Macht über d Mongole ghaa, wo in dr Steppe bliibe si und es het bis 1360 immer wider Konfrontazioone gee. Mongolischi Drubbe si vor allem im Norde stazioniert gsi, wäärend im Süüde mongolischi Offizier dr Befääl über chinesischi Soldate ghaa häi. 1290 häi z China offiziell 60 Millioone Südchinese gläbt, 10 Millioone Nordchinese und 2 Millioone Mongole und Semu. Dr Kublai het d Bevölkerig in vier Grubbe lo iidäile und das im Gsetzbuech Yuan-dian-zhang verankeret. Die höggsti Grubbe si die Wisse Mongole gsi, wo in 72 Stammesgrubbe iidält gsi si. Nume si häi
Di skoltsamisch Sproch isch e Sproch us dr eschtlige Gruppe vu dr samische Sproche un ghert zue dr finno-ugrische Hauptgruppe vu dr uralische Sprochfamilie. S wird gschetzt, dass 320-330 Lyt d Sproch no schwätze, 300 dervu z Finnland un 20-30 z Russland. D i negschtverwandt Sproch isch s Akkalasamisch. Skoltsamisch wird vu dr Skoltsame gschwätzt, ere samische Volksgruppe, wu em orthodoxe Glaube aaghere. Di maischte Sprächer lääbe in dr Derfer Sevettijärvi un Nellim in dr Gmai Inari z Finnisch-Lappland. Urspringli hän si im Biet vu Petschenga gläbt. Feist, Tim: A grammar of Skolt Saami. Manchester, 2010. Jouni Mosnikoff; Pekka Sammallahti: Uʹcc sääm-lääʹdd sääʹnnǩeârjaž / Pieni koltansaame-suomi sanakirja. Utsjoki 1988 Korhonen, Mikko, Jouni Mosnikoff, and Pekka Sammallahti. 1973. Koltansaamen opas, Castrenianumin toimitteita, 4. Helsinki. Sammallahti, Pekka, and Jouni Mosnikoff. 1991. Suomi-koltansaame sanakirja. Ohcejohka: Girjegiisá. Syte vum Samemuseum Siida z Inari iber di skoltsamisch Sproch (ängl.) Skoltsamisch-änglisch Vokabular (rund 500 Werter) Finnisch-samisch Verzaichnis vu Vogelnäme
Dr Johann Ludwig Friedrich Glück, wia-nr mit-em ganza Nama ghoißa hôt (* 23. Sebdembr 1793 z Obrensenga – heitzodag a Stadtdoil vo Nirdenga em Kreis Esslenga – , † 1. Okdobr 1840 z Schornbach – heit a Stadtdoil vo Schorndorf em Rems-Murr-Kreis) ischt a deitscher Pfarrer ond Kombonischt vo volkstimliche Liadr gwäa. D Friedrich Glück kommt am 23. Sebdembr 1793 en Obrensenga uff d Welt. Sei Vadder isch dr Pfarrer vo sellem Derfle. Nôch-em Bsuach vo dr Kloschdrschual Maulbronn dät’r gern d Offiziirslaufbôh eischlaga, abr uff Drenga vo seim strenga Vadder studiirt’r Theologii am Diibenger Stift. Weil’r scho seit seira Kendheit a graußer Freind vo dr Musik ischt ond au a Talent hôt, om oigene Melodia zo erfenda, isch’r oft uff dr Suach nôch Tekscht, wo-nem gfallet ond wo-nr a Melodii drzua schreiba kôô. Irgendwann kommt-em deet des Buach Deutscher Dichterwald ondr d Fenger, wo vom Justinus Kerner ond andre Romandiker rausgäa wôrra ischt. En sellem Werk hôt's em ganz bsondrs des Gedicht Das zerbrochene Ringlein vom Joseph von Eichendorff ôôdoa, wo mit de Werder In einem kühlen Grunde, da geht ein Mühlenrad ôôfangt. Dô drzua schreibt’r a eigengiga Melodii, wo bald om de ganz Welt ganga soll. Nôch seira
D Qing-Dünastii (mandschurisch daicing gurun; chin. 清朝, qīng cháo, W.-G. ch'ing ch'ao), au Mandschu-Dünastii, isch 1616 vo de Mandschu under em Nurhaci gründet worde. Si het vo 1644 aa im Kaiserriich China gherrscht. Si het d Ming-Dünastii abglööst und iir Ändi isch 1911 choo, wo d Republik China am 1. Januar 1912 errichdet worde isch. D Qing-Dünastii isch noch dr mongolische Yuan-Dünastii die zwäiti Dünastii z China gsi, wo nit vo Han-Chinese gründet worde isch. Si het uf em Ufstiig vom Volk vo de Dschurdsche basiert, wo as Jin Dünastii vo 1125 bis 1234 und spööter as die Spöötere Jin (chin. 後金, hòujīn) in Nordchina gherrscht häi. 1635 häi d Dschurdsche sich afo Mandschu nenne. Vo 1636 aa het d Dünastii sälber Qing ghäisse. Jacques Gernet: Die chinesische Welt. Die Geschichte Chinas von den Anfängen bis zur Jetztzeit. Insel-Verlag, Frankfurt am Main 1979, ISBN 3-458-05503-7. Commons: Qing-Dynastie – Sammlig vo Multimediadateie Alfons Mumm von Schwarzenstein: Ein Tagebuch in Bildern (1902) Suech no Qing-Dynastie in dr Dytsche Digitale Bibliothek
S Wort Lohn maint: es vertraglich greglets und regelmässig uuszallts Entgelt för s Uusüebe vonere Tätigkeit bi Arbeiter, me sait au Ghalt, Arbetsentgelt oder früener au Zahltag im Volksmund cha s Resultat vonere Handlig de Lohn sii, oder e Belohnig d Abchürzig för Leistungsorientierte Haushaltswirtschaft Niedersachsen, es Rechnigssystem vo de Hushaltswirtschaft Nidersachse, LoHN d Währig vo de Freistadt Christiania z Kopehage, LØN Lohn isch de Name vo folgende Örtlichkaite: Lohn GR, e Gmeind im Kanton Graubünde, Schwiz Lohn SH, e Gmeind im Kanton Schaffuuse, Schwiz Lohn SO, en Ortstail vo de Gmeind Lohn-Ammannsegg im Kanton Soledurn, Schwiz Landsitz Lohn, en Herrschaftssitz vo de Schwizer Regierig bi Bärn, Kanton Bärn, Schwiz Lohnhof, isch en historische Geböidekomplex z Basel, Kanton Basel-Stadt, Schwiz Lohnstorf (Looschterf), e politischi Gmeind im Verwautigskreis Bärn-Mittuland im Kanton Bärn, Schwiz usserhalb vom Alemannische Sprochruum: en ehemolige Ortstail vo de nordrhein-westfälische Stadt Eschweiler, Dütschland e Katastralgmeind z Schönbach, Nideröschtriich, Öschtriich e Stadt z Texas, USA Lohn isch de Name vo folgende Persone: Ursula Lohn (* 1966), e dütschi Fuessballspilleri Werner Lohn (* 1958), en dütsche Politiker (CDU) Lueg au Lon Loon
Münschterkäs isch en berüehmte Käs üs Minschter im Minschterdaal, in de elsassische Vogeese. Es handlet sich um e Weichkäs, wo us Rohmilch härgschtellt wird un ziemli stàrik schmeckt. Er wird während dr Produktion mit ere Salzlösig iigrybe, won em zäme mit em Rotschimmel (Brevibacterium linens) dr typischi Gschmack verleiht. Die kleinere Format ryfe öbbe 5 Wuche in fiechte Käller, die grössere bis zu 2 bis 3 Monet. Syt 1962 git's für die Sorte Käs au e AOC. Noch ere alte Legände söll s Rezäpt für d Härstellig im 9. Jh. vom ene irische Mönch, wo uff dr Durchreis gsy isch, hinterloh worde sii. Am beschte me isst de Chäs indem men in vor em Konsum e baar Minute uff d Haizig legt. Im Elsass wird er hüffig mit Kümmi und eme Glas Wysswy serviert.
D Qin-Dünastii (chin. 秦朝, Qín Cháo, W.-G. Ch’in Ch’ao) isch die ersti Dünastii vom chinesische Kaiserriich gsi und het vo 221 bis 207 v. d. Z. gherrscht. D Qin-Dünastii isch im Staat Qin entstande. Das isch dr westligst vo de siibe Staate gsi, wo in dr Zit vo de kämpfende Riich um d Vorherrschaft grunge häi. De Qin isch s bis zum Joore 221 v. d. Z. glunge, alli andere Riich z eroobere und so zum erste Mol s ganze Territorium, wo Chinese gläbt häi under äinere Chroone z veräinige. Das isch dr Höhepunkt von ere Entwicklig gsi, wo scho in de Joorhundert vorhäär aagfange het und äins vo de wichdigste Eräigniss in dr Gschicht vo China isch. Noch dr Äinigung vom Riich het dr Qin-Köönig Zheng dr Kaiserditel aagnoo; er isch dorum as Qin Shihuangdi bekannt. As dr äigentlig Archidekt vom Äihäitsriich gältet aber si Kanzler Li Si. S Territorium, wo d Qin-Dünastii drüber gherrscht het, isch vil gröösser gsi as das, wo iiri Vorgänger, wie öbbe d Shang- oder Zhou-Dünastii kontrolliert häi. D Qin-Dünastii het nime e baar Joor existiert, aber die ghööre zu de Abschnitt in dr chinesische Gschicht, wo politisch am kreativste gsi si. D Qin
D Shang-Dünastii (chin. 商朝, shāng cháo) isch die zwäiti Dünastii in dr chinesische Gschicht gsi. Si het China zwüschen em 16. Joorhundert v. d. Z. bis öbbe zum 11. Joorhundert v. d. Z. regiert. Si isch noch dr Xia-Dünastii cho, wo mä drüber sich nid öinig isch, öb s sä überhaupt gee het, und isch vo dr Zhou-Dünastii abglööst worde. D Shang-Dünastii het as ersti chinesischi Dünastii zitgenössischi schriftligi Dokumänt hinderloo. Bsundrigs die spööteri Periode vo dr Shang-Dünastii, d Yin-Zit (殷), isch hüte seer guet undersuecht. Im Ganze si d Nääme vo 30 Köönig us 17 Generazioone überliiferet. Alli die Nääme het mä au uf de Orakelchnoche us Yinxu wider gfunde, so dass die mäiste Historiker drvo usgöön, ass die Köönig au daatsächlig gläbt häi. D Herrscher vo dr Shang-Dünastii si wääred iirer Regierigszit Köönig gsi und erst noch iirem Dood Kaiser worde. * D Jooresaagoobe stamme us Dokumänt, wo erst vil spööter entstande si; dorum si si historisch nit gsicheret. ** Die Nääme si möögligerwiis nit die richdige Nääme vo de Köönig. Es isch mööglig, ass es Eerenääme si, wo si posthum überchoo häi. Keightley, David N.: Sources of Shang History: The Oracle-Bone Inscriptions of Bronze Age China. Berkeley:
Wildberg chan för folgendi geografischi und astronomischi Objekt stoo: Wildberg (Schwarzwald), e Stadt im Landkreis Calw, Bade-Würtebärg Wildberg (Vorpommern), e Gmeind im Landkreis Mecklenburgische Seenplatte, Mecklenburg-Vorpommern Wildberg ZH, e Gmeind im Kanton Züri Gmeindsteil: Wildberg (Görisried), en Ortsteil vo de Gmeind Görisried, Landkreis Ostallgäu, Bayern Wildberg (Klipphausen), en Ortsteil vo de Gmeind Klipphausen, Landkreis Meißen, Sachse Wildberg (Reichshof), en Ortsteil vo de Gmeind Reichshof, Oberbergischer Kreis, Nordrhein-Westfale Wildberg (Teisendorf), en Ortsteil vom Markt Teisendorf, Landkreis Berchtesgadener Land, Bayern Wildberg (Temnitztal), en Ortsteil vo de Gmeind Temnitztal, Landkreis Ostprignitz-Ruppin, Brandeburg Wildberg (Tettau), en Ortsteil vom Markt Tettau, Landkreis Kronach, Bayern Wildberg (Velden), en Ortsteil vo de Gmeind Velden, Landkreis Landshuet, Bayern Wildberg (Weißensberg), en Ortsteil vo de Gmeind Weißensberg, Landkreis Lindau (Bodesee), Bayern Wildberg (Gemeinde Unterweißenbach), e Ortschaft vo Unterweißenbach, Bezirk Freistadt, z Oberöschtriich Bärge: Wildberg (Berg), 2'788 m, en Gipfel im Rätikon, Vorarlbärg Wildberg (Jonschwil), 795 m, e Erhebig z Jonschwil, Kanton Sangalle Baute: Burg Wildberg, e Schlossaalag mit Ruine, nördlich vo Linz, Öschtriich Schloss Wildberg (Messern), e Schloss z Irnfritz-Messern, Nideröschtriich Gut Wildberg, z Klipphausen, Sachse Ruine Wildberg (Haßberge), e Ruine i de Haßbärge am Rennweg, Bayern Burgwall Wildberg (Kastorfer See), en Burgwall i de Gmeind Wildberg, Mecklenburg-Vorpommern Burgwall
Fuzhou (chin. 福州市, Fúzhōu shì), oder Futschou, isch d Hauptstadt vo dr chinesische Browinz Fujian. Fuzhou isch e bezirksfreiji Stadt und e wichdigi Haafestadt an dr Südostküste vo China. Si het Zuegang zum Pazifik über d Taiwanstrooss. Z Fuzhou befinde sich die wichdigste Universidääte und Behörde vo Fujian. Mä säit Fuzhou au Banyan-Stadt wäge de vile Banzan-Fiige, wo mä dört scho 900 Joor bflanzt und wo s iidrucksvolli Exemplar drvo im Innestadtgebiet git. Fuzhou isch s Zentrum vo dr Mindong (闽东, lit. Oste vo Fujian) Regioon, wo sich sproochlig und kulturell vom Räst vom Land underschäidet. Commons: Fuzhou – Sammlig vo Multimediadateie
Peking (chin. 北京, Běijīng, W.-G. Pei-ching, , däilwiis au im Dütsche: Beijing) isch d Hauptstadt vo dr Volksrepublik China und cha uf e Gschicht vo mee as dreiduusig Joor zrugluege. Dr Naame bedütet Nördligi Hauptstadt (vgl. Nanking für Südligi Hauptstadt). Peking isch hüte e regierigsummiddelbari Stadt, das häisst, si isch diräkt dr staatlige Zentralregierig understellt und eso uf dr gliiche Stuefe wie Browinze, autonomi Gebiet und Sonderverwaltigszoone. S Verwaltigsgebiet vo Peking isch 16'807 Quadratkilometer grooss und het 17,6 Millioone Iiiwohner (am Ändi vom Joor 2009). Es isch nid e zämmehängends Stadtgebiet, die dominierendi Siidligsstruktur isch ländlig und cha mit ere Browinz vergliiche wärde. Vo dr Gsamtbevölkerig si 11,8 Millioone registrierti Bewooner mit ständigem Woonsitz (戶口 / 口, hùkǒu) und 3,7 Millioone temporäri Iiwooner (流動人口 / 流动人口, liúdòng rénkǒu) mit ere befristete Ufenthaltsgenäämigung (居住證 / 暂住证, zànzhùzhèng). Wemm mä d Kärnstadt mit iirer hooche Bebauigsdichdi und gschlossene Ortsform as Grundlaag nimmt, häi 7,7 Millioone Lüt iire Hauptwoonsitz z Peking (2007). Dr Balligsruum, wo d Vorort iischliesst, het 11,8 Millioone Iiwooner (2007). Peking isch as d Hauptstadt s politische Zentrum vo China. Wäge siner lange Gschicht het d Stadt en imposants Kultuurerb. Seenswärt si dr Tiananmen-Blatz (chinesisch Blatz vom Door vom himmlische
Elis Elis isch e Gothic-Metal-Band us Liechtestei. Si isch 2003 gründet worde vo dr Sabine Dünser und em Pete Streit, nochdem sich Erben der Schöpfung im 2002 drennt hei. D Band isch 2012 für e Zit usenandergheit, wo d Sängere Simone Christinat se verloo het. E Moonet spööter häi si öbber nöis gfunde, häi aber si Identität nit bekanntgee. D Mitgliider vo Elis häi denn zämme mit dr Schwizer Sängere Kathrin Schlumpf e nöiji Band, Zirkonium, ufdoo. God's Silence, Devil's Temptation (2003) Dark Clouds in a Perfect Sky (2004) Griefshire (2006) Catharsis (2009) For Such a Long Time (2003) Der Letzte Tag (2004) Show Me the Way (2007) Websiite